**სოფლის მეურნეობის და ეკონომიკის განვითარების ხელშეწყობის სამსახურის 2021 წლის ანგარიში**

მოგახსენებთ, რომ სოფლის მეურნეობის და ეკონომიკის განვითარების ხელშეწყობის სამსახურში 2021 წელს შემოვიდა და შესაბამისი პასუხი მომზადდა 8043 წერილზე, მათ შორის მოსახლეობიდან შემოსულია 538 განცხადება, სხვადასხვა უწყებებიდან 763 წერილი, საჯარო რეესტრის ეროვნული სააგენტოდან შემოსული და ჩვენგან პასუხია გაცემული 6742 წერილზე.

ჩვენი სამსახური აქტიურადაა ჩართული მიწის ნაკვეთებზე უფლებათა სისტემური და სპორადული რეგისტრაციის სახელმწიფო პროექტში.

ჩვენი სამსახურის 4 თანამშრომელი არის ლაგის წევრი, მათ შორის 2 აღმასრულებელი საბჭოს წევრი.

სამსახურის ყველა თანამშრომელი ჩართულია მაღალმთიან დასახლებაში მცხოვრები პირებისათვის სტატუსის მინიჭების და შემდგომი მონიტორინგის პროცესში. 2021 წლის განმავლობაში ჩატარდა 11 კომისიის სხდომა. სხდომებზე განხილულ იქნა 274 განცხადება, რომელთაგან კომისიის გადაწყვეტილებით 258 ადამიანს მიენიჭა, 16 პიროვნებას უარი ეთქვა, ხოლო 163 პირს სამოქალაქო რეესტრიდან შემოსული ინფორმაციის შესაბამისად, გარდაცვალების და რეგისტრაციის ადგილის შეცვლის გამო, შეუწყდათ სტატუსი.

საქართველოს მინერალური რესურსების სააგენტოდან შემოსულ წერილებზე მომზადდა შესაბამისი ოქმები და გაიგზავნა საპასუხო წერილები.

ჩვენს მიერ ეტაპობრივად ხდება იმ მოქალაქეების პირადი ინფორმაციის მოძიება და გაგზავნა ლიბერთი ბანკის ბაზებში ვინც ვერ მოხვდნენ შეშით მოსარგებლეთა სიაში. 2021 წლის განმავლობაში გაიგზავნა 143 ახალი ბენეფიციარის მონაცემები.

სამსახურის სამი თანამშრომელი ჩართულია ალგეთის ეროვნული პარკის მრჩეველთა საბჭოს საქმიანობაში და მიმდინარეობს სისტემატიური თანამშრომლობა.

სამსახური მუდმივ რეჟიმში აწარმოებს ადგილობრივი მეწარმეებისთვის ხელშეწყობით აქტივობებს, ავღნიშნავთ რამოდენიმეს:

02 აპრილი - მონაწილეობა მივიღეთ რუსთავში გამართულ ტურისტულ გამოფენა-გაყიდვაში.

პროექტი - „ქვემო ქართლის რეგიონში ტურისტული ბიზნესის განვითარება როგორც სიღარიბის დაძლევის და შემოსავლების გენერირების საშუალება“ გაეროს განვითარების პროგრამა (UNDP), რეგიონული და ადგილობრივი განვითარების ხელშეწყობის პროგრამის ფარგლებში შვეიცარიის განვითარებისა თანამშრომლობის სააგენტო (SDC) და ავსტრიის განვითარების თანამშრომლობის (ADC) ფინანსური მხარდაჭერით განხორციელდა, რომელიც ორი წლის განმავლობაში სხვადასხვა ღონისძიებებს მოიცავდა.

04 ივლისი - ჩავატარეთ მაშტაბური ფესტივალი - „წამო თეთრიწყაროში“. საგამოფენო სივრცეში წარმოდგენილი იყო ადგილობრივი კულინარია, გასტრონომია, ხელთნაკეთი ნივთები და სხვა პროდუქცია.

25-26 ნოემბერი - მონაწილეობა მივიღეთ იტალიის ქალაქ ფლორენციაში გამართულ ტურისტულ ფესტივალში. წარვადგინეთ ტურისტულად საინტერესო ადგილების სარეკლამო მასალა და დავესწარით კონფერენციას, რომელიც ჰიბრიდულ რეჟიმში მიმდინარეობდა.

28 დეკემბერი - ჩატარდა საახალწლო ბაზრობა ქ.თეთრიწყაროს ცენტრალურ მოედანზე, გამოფენილი იყო ადგილობრივი პროდუქტი.

ჩვენ ვზრუნავთ ადგილობრივი მოსახლეობის ცნობიერების ამაღლებაზე და ვთავაზობთ მიზნობრივ საკითხებზე ტრენინგებს.

მარტი-მაისი - ორთვიანი ტრენინგ-კურსი გაიარა 60-მა მსმენელმა. თემაზე - „გავიცნოთ ჩვენი მხარე“ და „მეწარმეები ტურიზმში“, რომელიც კოდის სათემო განათლების ცენტრის მხარდაჭერით განხორციელდა.

19-20 ნოემბერი - 25 ბენეფიციარმა გაიარა ორდღიანი ტრენინგ-კურსი თემაზე - „სოფლის ტურიზმი და ტურისტული მომსახურეობების თავისებურებები სოფლად“, რომელიც საქართველოს ტურიზმის ეროვნული ადმინისტრაციისა და საქართველოს ეკოტურიზმის ასოციციაციის მხარდაჭერით ჩატარდა. დამატებით, სარეკლამო საქმიანობის ფარგლებში 28 ივლისს ვმონაწილეობდით ტელესტუდია მაესტროს პირდაპირ ეთერში, სადაც თეთრიწყაროს მუნიციპალიტეტის ტურისტულ აქტივობებზე ვისაუბრეთ. ასევე, 06 ოქტომბერს სარეკლამო სიუჟეტი გაშუქდა ტვ-4-ზე - „ელიზაბეტთალი“- ულურსმოდ ნაშენი სახლები, სარდაფები-მარნები და სხვა.

USAID - ის მიერ დაფინანსებულმა პროექტმა - „ზრდა საქართველოში“ შეადგინა და გამოუშვა წიგნი „ეთნო-ტაბლა“- სადაც თეთრიწყაროში შემორჩენილი ძველი კერძების რეცეპტები შევიდა.

დავაორგანიზეთ და მონაწილეობა მივიღეთ ტურიზმის ხელშეწყობის მიზნით მოწყობილ კონფერენციებსა და შეხვედრებში, ვთანამშრომლობთ ქვეყნის წამყვანი უნივერსიტეტების ტურიზმის კათედრებთან, რათა მათმა სტუდენტებმა პრაქტიკული კურსი გაიარონ თეთრიწყაროს მუნიციპალიტეტში.

ზაფხულის თვეებში განვახორციელეთ რამოდენიმე ექსპედიცია ახალი ტურისტულად საინტერესო ადგილების მოსანახულებლად.

სამსახურის დებულებიდან გამომდინარე აქტიურად ვთანამშრომლობთ სახელმწიფო უწყებებთან და ჩართულები ვართ ისეთი პროექტების განხორციელებაში როგორიცაა ‘’დანერგე მომავალი’’, ‘’კოოპერატივების განვითარება’’ და სხვა. ჩვენი სამსახურის თანამშრომლების მიერ ხდება ადგილობრივი ფერმერებისათვის ინფორმაციის მიწოდება და საჭიროების შემთხვევაში შუამდგომლობა გარემოს დაცვისა და სოფლის მეურნეობის სამინისტროსთან.